احنا شعب بيحب يحتفظ بكل حاجة.. فكرتي إزاي تتخلصي من الكراكيب… بلاش
كلنا عندنا جرايد ومجلات وعلب بلاستيك وزجاجات فارغة فكرتي ممكن تستفيدي منهم إزاي ..
بصي يا ست الكل انا شخصيا بجمعهم طول الشهر..
كل حاجة لوحدها طبعا؛ جرايد؛ ورق؛ زجاجات؛ علب بلاستيك؛ قطع خشبية وغيره وغيره
ثم من خلال الجمعيات التي تبيع تلك الأشياء أو تقوم بتوجيهها لمصانع إعادة التدوير يعني في ناس بتدفع فلوس في الحاجات دي..
أيوه أنا بتخلص من زحمة البيت وناس تانية بتستفيد منها حتى لو بتدفع أجر رمزي..
الأجر الرمزي بيدخل لصالح المرضى والأيتام من خلال تلك الجمعيات الخيرية ومن حسن الحظ انهم أكتر من جمعية قائمة بهذه المهمة التي بالنسبة لكل ست بيت نعمة كبيرة…
ممكن الزجاجات الفاضية يترسم عليها وتتحول لفازة والكراتين من الورق المقوى يتم تزيينها كعلبه للمشابك في البلكونة أو علبة للخياطة..
ممكن السلة القديمة بعد تزيينها ببقايا القماش يعاد إستخدامها في غرف الأولاد لتجميع ألعابهم فيها..
الإستخدامات متنوعة لكن الفكرة لابد أن تكون مطروحة.. من الآن ودعي الكراكيب ومتعي عينك بجمال الأماكن المتسعة التي من الممكن أن يحل محلها النباتات واللوحات الفنية وكل ست بيت ولها لمساتها الخاصة…
شـــاهـــد ايـضـــا: